《寄贞居张儒仙》
元代·郑元祐

露冷玄洲草木疏，砚泉分得涧循除。钩题石记脩人表，笔削山经作志书。

丹鼎晓温松节酒，茗瓯春点菊苗菹。残骸若有登真分，亦欲西游候羽车。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。